Monday 26 March 2018

**שם האגודה:**וועד מקומי כפר ברוך

**תאריך הישיבה:**20.3.2018

**מספר חברי ועד ההנהלה:**5

**שמות המשתתפות בישיבה**: חברי וועד: יובל גולדשטיין, שמרית היבלטרגן, ראובן אמסלם, נגה מלאך, אלי ברנר.

מיכל עידן, לימור קוזקורו

**סדר היום של הישיבה:**

1. הצגה ואישור של מאזן 2017
2. פרויקט בבית ספר יסודי נהלל
3. נוער –מד"בית חדשה
4. פרויקט של וועדת נוי וסביבה
5. חוזה בין וועד מקומי לוועד אגודה חקלאית
6. תרומה למטה המאבק נגד שדה התעופה

**סעיף מס'1:**הצגה ואישור מאזן 2017

מאזן 2017 אושר ע"י הוועד המקומי, ורואה החשבון שרון אוחנה – משרד כרם.

כמו בכל השנים האחרונות, אנו עומדים ביעדי התקציב, ומנסים להפיק את המיטב מהכספים שאנחנו מקבלים מהמועצה (כ – 75% מהכספים הינם חלק שחוזר לישוב מהארנונה וסכום נוסף של כ 25% ניתן ע"י המועצה להשתתפות בניהול השוטף).

התקציב מיועד לניהול מוניציפאלי שוטף (תאורת רחוב, אחזקת מבנים וגני שעשועים , פינוי וריסוק גזם, גינון, מים, תברואה, אחזקת תשתיות, הנהלה (משרדיות

ושכר), הנהלת חשבונות, משפטיות, וכמו כן לפעילות הפנאי - תרבות (ארועים וחגים), נוער, ילדים , מבוגרים וותיקים.

בכל שנה אנו משקיעים בפרויקטים המתאפשרים מסך התקציב השנתי, השנה רכשנו מזגן למועדון נוער, מערכת הגברה, הותקנו פחי אשפה, ושילוט רחוב שנמצא בשלבי סיוםויותקן בחודשיים הקרובים.

יש לציין שכניסתה של מיכל עידן לתפקיד אפשרה לנו למנף כספים נוספים שניתן לקבל מהמועצות – יזרעאל ודתית, בהתאמה לכספים שאנחנו משקיעים בפעילויות השונות.

מי שמעוניין לקבל פרטים נוספים על התקציב מוזמן לעיין בקבצים במשרד בתאום מראש.

**סעיף מס' 2**: פרויקט בבית ספר יסודי נהלל

מיכל סולומון מנציגי וועד בית הספר היסודי נהלל הציגה פרויקט הקמה של "קיר מוזיקלי", שמורכב מסירים מחבטות ועוד כלים שניתן למחזר ולנגן עליהם, התקנת הקיר תהיה ביוזמה של ילדי כפר ברוך, בשיתוף על כל ילדי בית הספר.

מטרת הפרויקט לחזק את נוכחות העשייה של הישוב בבית הספר, וועד אישר תקציב של 2,000 ₪ לרכישת ציוד להקמת הקיר.

**סעיף מס' 3:**נוער –מד"בית חדשה

הוצג תהליך קבלתה של איתי המדב"ית החדשה, מיכל עידן תהיה המנהלת הישירה של איתי וראובן אמסלם כנציג הוועד ומתוקף ניסיונו האישי בנושא הנוער יהווה עבורה כתובת מקצועית.

**סעיף מס' 4:**פרויקט של וועדת נוי וסביבה

פרויקט ה"משלוש הירוק" בכניסה לישוב נמצא בתהליך, הונחו גדרות, האדמה טופלה, הונחו ממטרות, השבוע יונח דשא, רגע לפני הגשם הצפוי ביום חמישי.

המטרה להגדיל את שטח של גן השעשועים למקום נוסף שיוכלו הורים וילדים לשהות וליהנות בשעות אחר הצהריים.

**סעיף מס' 5:** חוזה בין הוועד המקומי לוועד האגודה

מבני הציבור בישוב שייכים לאגודה החקלאית כמו בכל מושב, וועד האגודה נותן לוועד המקומי שמנהל את הישוב להשתמש במבנים לצרכים הציבוריים, על מנת להגן את הנושא, יחתמו הוועדים על הסכם הבנות.

**סעיף מס' 6:**תרומה למטה המאבק נגד שה התעופה.

הוחלט לתרום 3,000 ₪ (ועוד 3,000 ₪ מוועד האגודה החקלאית) למטה המאבק נגד שדות התעופה.